## Komuniciranje za modelske serije, inovacije in tehnologije

Stefanie Melander

Telefon: +49 841 89-38053

E-mail: stefanie.melander@audi.de [www.audi-mediacenter.com](http://www.audi-mediacenter.com/)

**Audi A4 limuzina in Audi A4 Avant: vrhunska modela v odlični formi**

# Impresivnejši videz spredaj in zadaj

* **Paket izrazito dinamične opreme "S line competition"**

## Ingolstadt (Nemčija), 27. junij 2018 – Pri Audiju so uspešna modela prestižnega srednjega razreda naredili še boj privlačna. Z modelskim letom 2019 bosta A4 limuzina in A4 Avant dobila novo oblikovane odbijače, ki v povezavi z novim dizajnom platišč poudarjajo športni značaj vozila. Prav tako nova linija opreme S line competition vozilu pridaja še več dinamičnih elementov.

Z novim modelskim letom nas bo Audi A4 v izvedbah design in sport navduševal s še bolj markantnim sprednjim delom. Energične, peterokotne linije obrobljajo zunanje odprtine za dovod zraka – prečke v videzu aluminija pa ustvarjajo njihovo posebno notranjo strukturo. V paket zunanje opreme S line bodo vključeni novi odbijači bolj športnega videza. Njihova značilnost je izrazito klinasta oblikovna zasnova. Obroba v obliki črke U ločuje zunanji del od notranjega, ki ga krasi satasta mreža. V dovodih za zrak ločene odprtine del vetra, ki nastaja med vožnjo, odvajajo do kolesnih ohišij, kjer je zrak voden ob kolesih.

Za razlikovanje med različnimi linijami opreme skrbi enodelni okvir mreže hladilnika. Pri

paketu zunanje opreme S line so v njegovo mrežo integrirane tudi lamele v 3D-videzu. Na spodnji strani se sprednji del zaključuje z markantno obrobo. Tudi zadnji odbijač se serijsko predstavlja v novi podobi. Namesto okroglih sta zdaj tu dve široki, trapezasti izpušni cevi. Predel difuzorja med njima je ožji. Nova so tudi platišča, ki jih je mogoče naročiti v dimenzijah od 16 do 19 palcev.

Za modelsko serijo A4 je premierno na voljo tudi paket opreme S line competition, ki vključuje več ekskluzivnih novosti – vodoravno obrobo spredaj in letev za zaščito pred kamenjem v selenitno srebrni barvi, zadnji usmernik zraka tipa RS za A4 Avant in med drugim novo barvo laka turbo modra. Na spodnjem delu zadnjih vrat so štirje krogi – v srebrni ali črni barvi, odvisno od zunanje barve vozila. S tem paketom opreme dobi kupec tudi mnoge športne tehnične rešitve – 19-palčna platišča znamke Audi Sport, rdeče zavorne čeljusti, športno podvozje in LED-žaromete.

Kar zadeva notranjost vozila, izhaja paket S line competition iz paketa notranje opreme S line black, ki ga dopolnjujejo še dekorativni karbonski elementi RS, 3-kraki večfunkcijski volan in deloma usnjeni športni sedeži. Alternativno se kupci lahko odločijo tudi za S športne sedeže v magmatsko rdeči ali drugih barvah.

V Nemčiji se bo predprodaja Audija A4 limuzina in A4 Avant modelskega leta 2019 začela v tretjem četrtletju 2018.

– Konec –

Koncern Audi je z znamkami Audi, Ducati in Lamborghini eden najuspešnejših proizvajalcev avtomobilov in motornih koles v prestižnem segmentu. Prisoten je v več kot 100 državah širom po svetu in ima 16 proiz­vod­­nih lokacij v skupno dvanajstih državah. 100-odstotne hčerinske družbe Audi AG so med drugim Audi Sport GmbH (Neckarsulm/Nemčija), Automobili Lamborghini S.p.A. (Sant’ Agata Bolognese/Italija) in Ducati Motor Holding S.p.A. (Bologna/Italija).

Leta 2017 je koncern Audi prodal okoli 1,878 milijona avtomobilov znamke Audi, 3.815 športnih avto­mobi­lov znamke Lamborghini in 55.900 motornih koles znamke Ducati. S prometom v višini 60,1 milijarde EUR je proizvajalec prestižnih vozil v poslovnem letu 2017 zabeležil 5,1 milijarde EUR dobička iz poslovanja. Trenutno je v podjetju zaposlenih okoli 90.000 ljudi, od tega več kot 60.000 v Nemčiji. Audi se osredotoča na trajnostne proizvode in tehnologije za prihodnost mobilnosti.